રાજ્યના દરેક શહેરમાં પોલીસની કામ કરવાની પદ્ધતિ અલગ અલગ હોય છે, પરંતુ એક જ શહેરનાં બે અલગ અલગ સેક્ટરનાં પોલીસ સ્ટેશનમાં પણ કામ કરવાની પદ્ધતિ અલગ અલગ જોવા મળી છે, જેમાં સેક્ટર-૧માં આવતાં પોલીસ સ્ટેશનમાં હવે અરજી લેવાના બદલે સીધો ગુનો દાખલ કરવા માટેની સૂચના આપવામાં આવી છે, જ્યારે સેક્ટર-રમાં આવતાં પોલીસ સ્ટેશનમાં હજુ પણ મોટા ભાગના કેસમાં અરજી લઇને તપાસ કર્યા બાદ ગુનો દાખલ કરવામાં આવે છે.